Ribe Stifts Adresseaviser, 1835-02-06
Udenlandske Efterretninger. Spanien. Den 18de Januar forefaldt blodige Optrin i Madrid, foranledigede derved, at Regimentet Aragonien gjorde formeligt Oprør. Kl. 5 om Morgenen overrumplede en falsk Patrouille af dette Regiment, som havde vidst at forskaffe sig Feldtraabet, den Nærheden af Posthuset værende Vagt, hvis Mandskab, paa Skildvagten nær, sov. Strax efter indtraf hele Regimentet, anført af 3 Officerer, besatte Posthuset, en stor og prægtig Bygning, og gjorde Anstalter til der at forsvare sig. Henimod Kl. 7 1/2 fik GeneralCanterae, der nylig var udnævnt til Generalcapitain over Ny-Castilien, Efterretning om Oprøret og begav sig strax til Stedet, forat tale Soldaterne tilrette. Hans Formaninger bleve besvarede med Vivatraab for Dronningen og Friheden, men tillige med Forhandelser over adskillige andre Personer. Midt under denne Larm blev Generalen truffen af flere Kugler, som strakte ham død til Jorden. Jmidlertid var Pladscommandanten i Madrid, General Bellido, kommen til og søgte ved Forestillinger at bringe Soldaterne til Rolighed. Disse svarede, at de havde grebet til Vaaben for Friheden; de tilkjendegave ham Aarsagen til deres Misfornøielse og forlangte, at han skulde føre deres Besværinger for Dronningen. Bellido samlede imidlertid Garnisonen og sendte Bud, til Krigsministeren, for at udbede sig Forholdsregler. Det blev besluttet at angribe Jnsurgenterne; fire Afdelinger af Tropper satte sig i Bevægelse; den første. anført af Bellid, blev modtagen med en Kugleregn, som nedlagde Flere, deriblandt Brigaderen Don Felipe Zamora. Paa samme Tid marscherede andre Troppeafdelinger frem, anførte af Llander selv, og Posthuset blev tæt indsluttet. Efter en levende Geværild holdt man inde med Angrebet, for, saameget muligt at svare Menneskeblod; man haabede, at de Vildledte vilde komme til befindelse; dette Haab blev ikke skuffet; de oprørske Soldater anraabte Donningen om Naade, og, da Naade blev dem tilskkeret ved General Antonio Sola, droge de ud af Madrid til den 2 Mile nordligere Landsby Alcovendes hvorfra, de (saaledes hedder det i en Beretning fra Krigsministeren til Generalcapitainen af Aragonien) skulde, efter deres egen Begjering, støde til Nordarmeen, for der ved Tapperhed at udslette denne Skam. Med denne Beretning, som er tagen af Bladet Abeja, der efter Rygtet staaer under Martinez de la Rosas Ledning, stemme andre Madriderblade overeens i Hovedsagen; dog med den Forskiel, at det af disses Beretninger lader til, at Rebellerne ikke saameget have underkastet sig, som sluttet en ganske hæderlig Capitulation. De fortælle nemlig, at, da Underhandlinger vare begyndte om Eftermiddagen Kl. 2, tilbød Regjeringen først Amnesti hvorfra dog de skulde undtages, som havde skudt paa General Contera; men dette Tilbud blev forkastet. Det næste Tilbud gik ud paa, at Regimentet skulde drage bort, uden Vaaben; men dette blev ogsaa forkastet. Derefter kom det til levende Debatter i Conseilet. Lauder og Toreno vilde ikke vide af videre Concessioner at sige; men Martinez de la Rosa fik dog sat igjennem, at en almindelig og fuldstændig Amnesti blev tilstaaet, paa det Vilkaar, at Regimentet strax skulde marschere til Altovendas. Dette Tilbud blev antaget, og Oprørerne droge derpaa ud af Staden med klingende Spil. Om deres videre Forhold haves to, hinanden modsigende Efterretninger ifølge den ene vare de allerede paa Veien til Nordarmeen; ifølge den anden havde de derimod atter plantet Optorsfanen i Alcovendes. - Grunden til dette Oprør synes at have været den i Madrid herskende Frygt for, at Llauder tragtede efter at udvirke en fransk Jntervention, under det Paaskud, at dæmpe den carlistiske Jnsurrection, men tillige og fornemmelig i den Hensigt, at tilintetgjøre den unge spanske Frihed ved franske Bajonetters Hjælp, og indføre et mere absolutistisk System. Det er ei heller ganske usandsynligt, at Llauders Udtrædelse af Ministeriet og Tilbøielighed til større Liberalisme ville være Følgerne af denne Militær-Jnsurrection. J det Mindste kom det Dagen efter til alvorlige Optrin i begge Kamre og til stærke Angreb paa Ministeriet, især paa Krigsministeren. Fornemmelig var dette Tilfældet i Procuradores=Kammeret, hvor man var nærved at billige og forsvare Oprøret, og hvor Hr. Garzia Carralto erklærede at ville andrage paa, at Kammeret skulde underrette Dronning Regentinden om, at Ministeriet ikke kunde vedblive i sin nærværende Sammensætning, uden Fare for hendes ophøiede Datters Trone. - Fra det nordlige Spanien mældes, at General Lorenzo d. 17de Januar leverede Carlisterne en alvorlig Træfning ved Arquijos, i hvilken disse lede et betydeligt Nederlag og bleve fordrevne til Aranjuez.